 **COLEGIUL NAŢIONAL “CONSTANTIN CARABELLA” TÂRGOVIŞTE**

Strada Pârvan Popescu, nr. 58, Târgovişte, judeţul Dâmboviţa

Telefon/Fax: 0040245210785; telefon: 0372702678

E-mail: [colegiucarabella@yahoo.com](mailto:colegiucarabella@yahoo.com); Web: carabella.ro

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Către**:** unitățile de învățământ preuniversitar din județul Dâmbovița și alte județe

În atenţia: D-lui/D-nei Director şi a şefului catedrei de matematică/ comisiei metodice matematică și științe

Colegiul Național *Constantin Carabella* Târgoviște, în parteneriat cu Inspectoratul Şcolar Judeţean Dâmboviţa și Facultatea de Ştiinţe şi Arte a Universităţii *Valahia* Târgoviște, organizează **Concursul regional de matematică și logică *Gândește pe toate părțile*** (**nr. 1397 în CAER 2017**, aprobat de MEN cu nr. 26404/ 16.02.2017).

Concursul este adresat elevilor din clasele V-XII, elevii având posibilitatea de a participa atât la concursul cu probe scrise pe an de studiu, cât și la simpozion:

1. **13 mai 2017**, intervalul orar 10-12: **Concursul regional de matematică și logică *Cezar Ivănescu -* ediția a XVIII-a**.
2. **14 mai 2017**, intervalul orar 9-12.30: **Simpozionul regional *Gândește pe toate părțile-* ediția a II-a,** cu următoarele secțiuni:

**S1**: ***O problemă, mai multe demonstrații***;

**S2**: ***Matematică aplicată****;*

**S3**: ***Frumuseţea numerelor****.*

Fiecare şcoală poate înscrie elevi atât la concurs cât și la simpozion, termenul limită fiind **03.05.2017**. Fișa de înscriere este atașată prezentei invitații și va fi trimisă prin poșta electronică la adresa **colegiucarabella@yahoo.com sau prin fax** de unitatea de învățământ care înscrie elevi la concurs și/sau simpozion.

Numărul de elevi nu este limitat. Un elev poate participa cu lucrare, la o singură secțiune a simpozionului. Lucrarea va avea între 3 și 6 pagini, va fi redactată în MS Word (fișier tip doc sau docx) respectând cerințele specificate în regulamentul concursului, la Art. 11.

Pe pagina web a școlii (http://carabella.ro/gandestepetoatepartile.html) puteți consulta broșura ediției I a simpozionului, care conține lucrările premiate în 2016; facem precizarea că pentru ediția din acest an se va solicita cod ISBN.

**Lucrările pentru simpozion se vor trimite în perioada 24.04-03.05.2017, pe adresa** [**mihaela\_gab0r@yahoo.com**](mailto:mihaela_gab0r@yahoo.com)**.** Lucrările pot fi prezentate în ziua concursului sau evaluate în format electronic.

**Nu se percepe taxă de participare la concurs și/sau simpozion.**

**Serviciile de cazare şi masă pentru elevii din alte judeţe şi pentru profesorii însoţitori** (un profesor pentru fiecare unitate şcolară) vor fi asigurate de organizator, în parteneriat cu Primăria Municipiului Târgoviște și Seminarul Teologic *Sf. Ioan Gură de Aur* Târgovişte. Cheltuielile de transport ale acestora vor fi suportate de şcolile participante, organizatorul neasumându-și responsabilitatea juridică pentru securitatea elevilor minori pe perioada deplasării de la domiciliu la școala gazdă a competiției, acest aspect revenind exclusiv profesorului însoțitor.

**Pentru informații suplimentare** vă rugăm să consultați Regulamentul de organizare și desfășurare a concursului și simpozionului, disponibil pe **www.carabella.ro, meniul PROIECTE, sub-meniul Gândeşte pe toate părţile.**

**Festivitatea de premiere** se va desfășura în data de 14 mai 2017, în intervalul orar 13-14, premiile fiind asigurate de Primăria Municipiului Târgoviște, S.S.M.R. Filiala Dâmbovița și Asociația de părinți *Pro Educație* Carabella.

**DIRECTOR,**

**Prof. STOICESCU CORNELIU**